Sinopsis filem Seniman Bujang Lapok

Kisah kali ini memaparkan trio Bujang Lapok, iaitu Ramli (P. Ramlee), Sudin (S. Shamsuddin) dan Ajis (Aziz Satar) yang menganggur berusaha untuk mendapatkan pekerjaan. Mereka tinggal di sebuah rumah sewa yang besar dan dihuni bersama dengan pelbagai lapisan masyarakat yang mempunyai kerenah tersendiri.
Suatu hari, setelah melihat siar raya (iklan) bagi filem terbaru Shaw Brothers Limited, mereka mendapat ilham untuk menjadi seniman lalu bersiap-siap untuk pergi ke Studio Jalan Ampas. Di sana Pengurus Kemat Hassan, seorang pengurus studio tidak menolak lamaran mereka untuk berkhidmat sebagai seniman. Mereka dibawa berjumpa dengan Pengarah Ahmad Nisfu untuk ujian skrin.
Bila Bujang Lapok buat ujian skrin. Pengarah buat sakit jiwa dan bikin naik darah, itulah yang dirasai oleh Pengarah apabila menjalankan proses skrin. Bermacam-macam telatah diperlihatkan oleh trio Bujang Lapok. Lain yang disuruh lain yang dibuat, masing-masing memandai-mandai membuat dialog sendiri. Sampai mereka tersilap. Namun begitu, Pengurus amat berpuas hati walaupun Pengarah seperti tidak bersetuju. Bujang Lapok kemudian diberikan gelaran 'Seniman'. 
Ramli dan Salmah (Saloma) bercengkerama di taman, berkasih sambil bergurau senda. Setelah itu, Ramli pulang ke rumah. Di rumah, Sudin dan Ajis sedang giat menghafal dialog untuk lakonan esok. Namun, mereka sukar untuk menumpukan perhatian kerana suasana rumah yang amat bising. Esoknya mereka melakukan aksi lakonan.
Antara pelakon dalam ujian skrin.
Ramli sebagai Sultan Aminur Rasyid
Ajis sebagai Perdana menteri
Sudin sebagai Ahli Nujum Marang Perapu Kepundeng Parang Sekeper
Contoh bagi dialog. Ramli berkata: "Berapa senang beta punya hati, betalah yang digelarkan Setan Aminur Rasyid." Pengarah marah, tetapi jawapan maksud "Setan" iaitu "Sultan". Ramli pun hafalan lagi: "Berapa senang beta punya hati, betalah yang digelarkan Sultan Aminul Rashid. Wahai Datuk Perdana Menteri." Ajis bercakap dengan sembah: "Ampun Tuanku." Ramli: "Adakah perkhabaran yang baik hari ini?" Ajis: "Ada, Tuanku. Semalam seorang Saudagar telah datang memintak supaya Tuanku bukakan kandang harimaunya." Pengarah marah lagi, kerana hafalan dialog itu salah. Jawapan "buka kandang harimau" ialah "buka ladang limau". Ajis pun sambung dialog: "Ada, Tuanku. Semalam seorang saudara telah datang meminta supaya Tuanku merasmikan pembukaan ladang limaunya." Ramli: "Bagus. Datuk Perdana Menteri. Bagus, kalau begitu besok pagi sebelum subuh beta akan sampai." Pengarah lagi-lagi marah kerana kesilapan dialog lagi. Jawapan perkataan "sebelum" iaitu "selepas". Ramli sambungkan dialog: "Bagus. Datuk Perdana Menteri. Bagus, kalau begitu besok pagi sesudah subuh beta akan sampai." Ajis: "Bagus, Tuanku." Ramli "Datuk Perdana Menteri boleh pergi." Ajis: "Baik, Tuanku." Ramli bertanya kepada Sudin pula: "Wahai Datuk Ahli Nujum Marang Perapu Kupunden Parang Sekeper." Sudin bersembah: "Tuanku." Ramli: "Errr... semalam beta telah bermimpi setompok taik lembu telah jatuh dari langit kelepap melekat ke muka beta. Apa itu, Tok Nujum?" Sudin: "Ai, menurut di dalam amalan patik, Tuanku akan ditimpa bahaya." Ramli bercakap dengan bimbang: "Ba... baha... bahaya? Errr... Ti... ti. tidak, tidak, tidak! Tapi taik lembu tu tidak betul-betul melekap di muka beta, hanya sipi, sipi jatuh kena bahu beta. Apa itu, Tok Nujum?" Sudin: "Oh, ini kena sipi?" Ramli: "Ya, ya." Sudin: "Jadi kalau kena sipi itu. Alamat Tuanku kena demam malaria tapioca." Ramli: "Tidak, tidak, Sipi pun, tidak sipi, yang sebenar beta ketis kelopak jatuh ke atas muka Director Ahmad Nisfu." Sudin: "Ai, itu alamat Director Ahmad Nisfu nak mampus!" 
Karenah mereka memeningkan kepala Pengarah, sampai dia bercakap dengan marah dan bersusah-payah "Ah! Kenapa-kenapa pada aku, aku tak ada mengena di dalam ini gambarlah!" Tiba-tiba, sehingga dia menyebabkannya pengsan. 
Dalam pada itu, Ramli yang mencintai Salmah mahu berkahwin dengannya tetapi Ramli tidak mempunyai wang. Salmah pula disuruh oleh ibunya untuk berkahwin dengan Shariff Dol, seorang samseng yang kaya dan berpengaruh di Kampung Dusun. Ramli berusaha untuk meraih Salmah. Ramli dan Shariff Dol berjumpa satu lawan satu namun Ramlee pengsan dibelasah teruk. 
Pertunangan Salmah dan Shariff diputuskan apabila ibu Salmah mengetahui hal yang sebenar. Shariff Dol mengugut Salmah kerana kecewa. Namun, berita ini disambut gembira oleh Ramli. Bujang Lapok kemudian pergi ke studio untuk meminta wang kepada Pengurus Kemat Hassan. Sudin cuba memohon kepada batu ajaib namun hasilnya tidak seperti yang diharapkan. Namun, Ramli masih bernasib baik kerana Salmah mempunyai wang simpanan dan dapat menyelamatkan keadaan. 
Setelah puas bercengkerama Ramli dan Salmah pulang. Mereka terperanjat apabila mendapati bahawa rumah mereka hangus dijilat api. Salmah mengesyaki perbuatan tersebut dilakukan oleh Shariff Dol. Semua orang yang marah berkumpul beramai-ramai di rumah Shariff Dol. Ramli telah membelasah Shariff sehingga menyerah kalah. Ramlee ini menunjukkan bukti dompet Shariff Dol yang ditemukan berhampiran rumah mereka. Shariff Dol kemudian ditangkap dan diserahkan kepada pihak polis. 
Sesudah itu, Salmah membawa berita gembira buat Ramli. Mereka boleh berkahwin kerana duit yang disangkakan terbakar sebenarnya telah selamat disimpan oleh ibunya di Pejabat Pos.

 Rujukan